Kamu bisa jelasin ke aku soal Sinta Nuriyah dalam bahasa jawa?

Sinta Nuriyah utawi Sinta Nuriyah Wahid lair ing Jombang, 8 Maret 1948 inggih punika "Ibu Negari" (first lady) kaping sekawan Indonésia. Panjenenganipun punika garwanipun Présidhèn Indonésia Gus Dur. Panjenenganipun palakrami kaliyan Gus Dur tanggal 11 September 1971, lan gadhah putri sekawan cacahipun: Alissa Qotrunnada Munawaroh (Lissa), Zannuba Arifah Chafsoh (Yenny), Anita Hayatunnufus (Nita), lan Inayah Wulandari (Ina). Pendidikan pungkasan Sinta Nuriyah inggih punika Program S-2 Studi Kajian bab Pawestri, Universitas Indonésia.

Ibu Negari kaping sekawan punika sampun kulinten ngadhepi garwanipun, Gus Dur, ingkang kontroversial. Saéngga nalika Gus Dur boten gumun nalika MPR RI taun 1999 ngangkat Gus Dur minangka Présiden kaping sekawan Indonésia. Panjenenganipun ugi boten ngraos kicalan nalika déning lembaga lan anggota ingkang sami, MPR ing taun 2001 ngléngséraken garwanipun saking kursi présidhèn.

Sadèrèngipun Gus Dur dados menapa-menapa, lajeng dados Ketua Umum PBNU (1984-1999), dados présiden, lan wangsul malih dados anggota masarakat biyasa, dados tokoh pejuang Dhémokrasi, perdamean, lan multikulturalisme ing nagari Indonésia ingkang pluralistik punika, Sinta Nuriyah tetep sami sikapipun. Panjenenganipun boten nateh owah sikapipun. Kalebet nalika garwanipun dados présiden, nalika wonten dipunisukaken selingkuh kaliyan wanodya sanès, Sinta Nuriyah tetep mantep kaliyan sikapun ingkang pitados kaliyan kasaenanipun Gus Dur.

Sapunika Sinta Nuriyah dados salah satunggalipun tokoh ingkang tansah nyengkuyung nagari Indonésia supados ngelestantunaken karukunan, toléransi, ngurmati sadaya agami.